Co ła paroła Vèneti antighi, se parla del pòpoło vèneto che el vivea inte ła inte el antighidà , che no i va confondesti co i veneti de anco par na defarente cultura, łéngua e rełijon. I veneti antighi i ze stà na popołasion indoeuropea che se gavéa postà inte ła penìzoła tałiana nord-osidentałe inte ła metà del II milenio a.C. Cazo unjoło tra i popołi antighi de l'Itałia setentrionałe, se pol stabiłire na identità tra ła popołasion e ła , overosia a i veneteghi se pol cołegarghe na preciza cultura materiałe e artistega dezviłupà su'l teritorio ndo' che i vivéa: ła Venetia. Na cultura che ła s'a dezviłupà par tuto el I milenio a.C, tra varie influense, łasando na documentasion archeołozega asè granda Da prinsipio i Veneteghi i se gavéa postà su l'area tra el Łago de Garda e i Cołi Euganei; poco pi vanti i se ga spanpanà inte n'area simiłe a cueła de ła Venetia. Secondo i ritrovamenti archeołozeghi , i confini osidentałi del teritorio suo de łori i coréa longo el Łago de Garda, cuełi meridionałi i pasava longo na łinea che ła parte dal fiume Tartaro, ła ghe va drio al Po e ła riva a Adria, drio el ramo estinguesto del Po de Adria, mentre i confini orientałi i rivava fin al Tajamento, inte un primo periodo e po fin a poco dopo al fiume Lisonts co na presenza miscià de popołasion ilirega.I confini setentrionałi jera invese manco definìi e guałivi; el teritorio veneto ndava su soratuto drio el fiume Adeze e verso łe Alpe, che łe fazéa da confin naturałe. Ła prezensa venetega su łe Alpe l'è testimonià sora de tuto su łe Dołomiti de el Cador, a Łagołe. Siben che inte ła storiografia, sia antiga che moderna, se costuma doparar el termine "Veneti", se uza talfiàda doparar el sostantivo "Veneteghi, zontarghe el prefiso "paleo-" o łe perifraze "Veneti adriateghi", "Veneti antighi", par distinguare ła popołasion pre-romana da i veneti de oncó. I vien ciamà anca "Heneti" o "Eneti, dal grego antigo Ἐνετοί. El nome "Veneti" el conpare asè inte łe fonte clasiche. Erodoto el recorda i "Eneti" tra łe tribù Ilireghe; Cezare el scrive de aver sotomeso i "Veneti" de l'Armorica, i unjołi tra i popołi de ła Galia a patronezar l'arte nautica; Tacito e Plinio el Vecio i gavéa ponesto i "Venedi" longo el corso de ła Vistoła, darente i Bastarni, i Fini e i Sarmati, mentre Claudio Tolomeo el ciama el Golfo de Gdańsk; Ponponio Mela el cita el łago de Costansa cofà ; i "Venetułani" i ze un popoło lasiałe sconparso cità da Plinio el Vecio. La frecuensa de 'sto etnonimo in arcuante aree europee no ga da esar despiegà co ipoteteghi cołegamenti storeghi e łenguisteghi tra i popołi che ga portà el nome, ma pitosto co na derivasion conpanja, pi volte ripetù in via indipendente, de ła medema raìza indoeuropea . Donca i i sarìa i "amanti", i "amabiłi" o i "amighevołi". Ła storia dei Veneteghi ła se pol dividare in dó periodi: uno antigo, che el va da łe orizene fin al V secoło a.C., ndo' che ze pi patoca l'orizenałità culturałe venetega, e uno piasè resente che el va fin al I secoło d.C., che el cata prima un influso celtego, e po na łenta asimiłasion romana. Inte el periodo antigo ghe jera raporti culturałi co ła Siviltà viłanovana, co ła Gresia e l'Oriente e pi vanti anca co i Etruschi. Inte el periodo pi resente i Veneteghi jera venjesti in contato soratuto a osidente co i gali: a ovest se gavéa postà i Gali Cenomani , a sud co i Boi e a nord-est i Carni, a est e a sud-est jera restà prevałentemente in contato co łe popołasion ilireghe.